
6 DR.30.6.2008 

 
kira-kira 200 hektar adalah dalam kawasan Pasir Salak. Saya baru sahaja melawat 
Lenggong bersama Yang Berhormat Lenggong, hari Sabtu yang lalu, di Hulu Perak 
terdapat 1,600 hektar tanah yang terbiar. Negeri yang ketiga yang banyak tanah yang 
terbiar ialah Kelantan, 4,226 hektar. 

Tuan Yang di-Pertua, daripada 34,362 hektar tanah terbiar, cuma kira-kira 12,000 
hektar sahaja yang sesuai untuk dibangunkan.  

Tuan Yang di-Pertua, bagi menjawab soalan (b), kerajaan amat prihatin terhadap 
isu ini. Bermula RMK-7 kerajaan telah mula memperuntukkan jumlah yang kecil RMK-8 
ditambah tetapi jumlahnya kecil. Kerajaan lebih serius untuk mengatasi masalah ini dalam 
RMK-9 umpamanya pada awalnya diperuntukkan RM30 juta melibatkan 1,500 hektar untuk 
dibangunkan.  

Baru-baru ini di bawah dasar jaminan bekalan makanan, kerajaan menambah lagi 
peruntukan RM48 juta. Jadi bermula dengan RM30 juta, ditambah RM48 juta sekarang ini, 
RM78 juta diperuntukkan untuk membangunkan tanah terbiar. Kita menjangkakan dalam 
tempoh RMK-9, kira-kira 3,900 hektar akan dapat dibangunkan. Tanah ini akan 
dibangunkan dengan tanaman padi, nanas, sayur-sayuran, tembikai dan lain-lain.  

Tuan Yang di-Pertua, kos untuk membangunkan tanah terbiar ini tinggi, iaitu kira-
kira RM20,000 satu hektar melibatkan perparitan, infrastruktur asas seperti jalan pertanian 
dan juga perataan tanah.   

Tuan Yang di-Pertua, saya hendak maklumkan di sini bahawa setakat ini kerajaan 
telah memajukan kira-kira 2,600 hektar tanah yang terbiar ini. Antara contoh-contoh projek 
tanah terbiar yang telah berjaya ialah di Teloi Kiri, Mukim Kuala Muda, melibatkan 59 orang 
peserta. Mereka tanam nanas di sana. Satu lagi adalah Kampung Teluk Luncai, Pasir Puteh 
Kelantan yang menanam tembikai dan kita dapati bahawa hasil daripada usaha-usaha 
kerajaan ini, maka pendapatan petani sudah bertambah. Terima kasih. 

 Dato’ Haji Tajuddin Abdul Rahman [Pasir Salak]: Terima kasih Yang Berhormat 
Menteri. Pembangunan tanah terbiar ini bukan program baru, program lama dah. Saya 
ingat mungkin 10 hingga 15 tahun. Akan tetapi sehingga hari ini kita melihat, kejayaannya 
agak meleset. Apakah masalah dan cabaran yang besar dan menjadi penghalang kepada 
pencapaian matlamat ini yang mana kita tahu adalah amat penting bagi meningkatkan 
ekonomi, membasmi kemiskinan, memberi kesejahteraan rakyat, memberi keupayaan 
kepada rakyat untuk mendapat pendidikan yang lebih baik dan sebagainya.  

Kalau kerajaan boleh membelanjakan wang begitu besar untuk buat hospital, buat 
sekolah, buat jalan raya, menjayakan program angkasawan, membuat bangunan Twin 
Towers, Pernas Twin Towers di Kuala Lumpur, kenapa peruntukan untuk pembangunan 
luar bandar seperti ini tidak menjadi keutamaan. Adakah orang kampung ini tak begitu 
penting kepada kita, orang pekan sahaja lebih penting, orang bandar sahaja lebih penting, 
orang yang kaya sahaja yang lebih penting. Betul dari segi bandar pula dipentingkan, tetapi 
tidak menyokong pula.  Masalah juga. Nak suruh potong besok, dia orang marah. 

■1030 

Dato’ Ibrahim Ali [Pasir Mas]:  Soalan. 

Dato’ Haji Tajuddin Abdul Rahman [Pasir Salak]:  Soalan?  Sabarlah.  Ini orang 
kampung hendak tengok sekali, sekali.  [Ketawa]  Direct telecast ini.  Tuan Yang di-Pertua, 
terima kasih banyak dan saya minta kali ini, apakah jaminan pihak menteri ataupun 
kerajaan bahawa kali ini, musim ini, tidak ada lagi tangguh-tangguh.  Kita hendak melihat 
kejayaan pembangunan tanah terbiar ini.  Terima kasih. 

Dato’ Mustapa Mohamed:  Tuan Yang di-Pertua, benar kata Yang Berhormat 
Pasir Salak, program ini bukan program yang baru.  Seperti yang saya sebutkan dalam 
jawapan, bermula dari RMK-7 lagi.  Cumanya sebelum ini mungkin perhatian tidak 
mencukupi.   

Saya ingin memberi jaminan kepada Yang Berhormat Pasir Salak, bahawa luar 
bandar dan pertanian hari ini diberikan keutamaan.  Itulah sebabnya mengapa Yang Amat 
Berhormat Perdana Menteri membentangkan Kajian Separuh Penggal RMK-9 pada hari 



kira-kira 200 hektar adalah dalam kawasan Pasir Salak. Saya baru sahaja melawat Lenggong bersama Yang Berhormat Lenggong, hari Sabtu yang lalu, di Hulu Perak terdapat 1,600 hektar tanah yang terbiar. Negeri yang ketiga yang banyak tanah yang terbiar ialah Kelantan, 4,226 hektar. Tuan Yang di-Pertua, daripada 34,362 hektar tanah terbiar, cuma kira-kira 12,000 hektar sahaja yang sesuai untuk dibangunkan. Tuan Yang di-Pertua, bagi menjawab soalan (b), kerajaan amat prihatin terhadap isu ini. Bermula RMK-7 kerajaan telah mula memperuntukkan jumlah yang kecil RMK-8 ditambah tetapi jumlahnya kecil. Kerajaan lebih serius untuk mengatasi masalah ini dalam RMK-9 umpamanya pada awalnya diperuntukkan RM30 juta melibatkan 1,500 hektar untuk dibangunkan. Baru-baru ini di bawah dasar jaminan bekalan makanan, kerajaan menambah lagi peruntukan RM48 juta. Jadi bermula dengan RM30 juta, ditambah RM48 juta sekarang ini, RM78 juta diperuntukkan untuk membangunkan tanah terbiar. Kita menjangkakan dalam tempoh RMK-9, kira-kira 3,900 hektar akan dapat dibangunkan. Tanah ini akan dibangunkan dengan tanaman padi, nanas, sayur-sayuran, tembikai dan lain-lain. Tuan Yang di-Pertua, kos untuk membangunkan tanah terbiar ini tinggi, iaitu kira- kira RM20,000 satu hektar melibatkan perparitan, infrastruktur asas seperti jalan pertanian dan juga perataan tanah. Tuan Yang di-Pertua, saya hendak maklumkan di sini bahawa setakat ini kerajaan telah memajukan kira-kira 2,600 hektar tanah yang terbiar ini. Antara contoh-contoh projek tanah terbiar yang telah berjaya ialah di Teloi Kiri, Mukim Kuala Muda, melibatkan 59 orang peserta. Mereka tanam nanas di sana. Satu lagi adalah Kampung Teluk Luncai, Pasir Puteh Kelantan yang menanam tembikai dan kita dapati bahawa hasil daripada usaha-usaha kerajaan ini, maka pendapatan petani sudah bertambah. Terima kasih. Dato' Haji Tajuddin Abdul Rahman [Pasir Salak]: Terima kasih Yang Berhormat Menteri. Pembangunan tanah terbiar ini bukan program baru, program lama dah. Saya ingat mungkin 10 hingga 15 tahun. Akan tetapi sehingga hari ini kita melihat, kejayaannya agak meleset. Apakah masalah dan cabaran yang besar dan menjadi penghalang kepada pencapaian matlamat ini yang mana kita tahu adalah amat penting bagi meningkatkan ekonomi, membasmi kemiskinan, memberi kesejahteraan rakyat, memberi keupayaan kepada rakyat untuk mendapat pendidikan yang lebih baik dan sebagainya. Kalau kerajaan boleh membelanjakan wang begitu besar untuk buat hospital, buat sekolah, buat jalan raya, menjayakan program angkasawan, membuat bangunan Twin Towers, Pernas Twin Towers di Kuala Lumpur, kenapa peruntukan untuk pembangunan luar bandar seperti ini tidak menjadi keutamaan. Adakah orang kampung ini tak begitu penting kepada kita, orang pekan sahaja lebih penting, orang bandar sahaja lebih penting, orang yang kaya sahaja yang lebih penting. Betul dari segi bandar pula dipentingkan, tetapi tidak menyokong pula. Masalah juga. Nak suruh potong besok, dia orang marah. #1030. Dato' Ibrahim Ali [Pasir Mas]: Soalan. Dato' Haji Tajuddin Abdul Rahman [Pasir Salak]: Soalan? Sabarlah. Ini orang kampung hendak tengok sekali, sekali. [Ketawa] Direct telecast ini. Tuan Yang di-Pertua, terima kasih banyak dan saya minta kali ini, apakah jaminan pihak menteri ataupun kerajaan bahawa kali ini, musim ini, tidak ada lagi tangguh-tangguh. Kita hendak melihat kejayaan pembangunan tanah terbiar ini. Terima kasih. Dato' Mustapa Mohamed: Tuan Yang di-Pertua, benar kata Yang Berhormat Pasir Salak, program ini bukan program yang baru. Seperti yang saya sebutkan dalam jawapan, bermula dari RMK-7 lagi. Cumanya sebelum ini mungkin perhatian tidak mencukupi. Saya ingin memberi jaminan kepada Yang Berhormat Pasir Salak, bahawa luar bandar dan pertanian hari ini diberikan keutamaan. Itulah sebabnya mengapa Yang Amat Berhormat Perdana Menteri membentangkan Kajian Separuh Penggal RMK-9 pada hari.